**Задание за предоставяне на социалната услуга „Кризисен център“ с приоритетно настаняване на жени, пострадали от домашно насилие с основни дейности: „Информиране и консултиране“ (като специализирана услуга); „Застъпничество и посредничество“; „Терапия и рехабилитация“ (само стандартите за терапия), „Обучение за придобиване на умения“ (като специализирана услуга) и „Осигуряване на подслон“ (за лица, пострадали от домашно насилие) на територията на Столична община, с капацитет 10 места**

„Кризисен център“ с приоритетно настаняване на жени, пострадали от домашно насилие е форма на временно настаняване в безопасна среда и в кризисна ситуация, на жени (и техните деца) пострадали от домашно насилие. Услугата – делегирана от държавата дейност - е свързана с изследване и разбиране на проблеми и затруднения, които жените (и техните деца), претърпели домашно насилие срещат. Заедно с екипа на услугата се обмислят възможни решения към гарантиране за безопасност и сигурност и за трайно прекратяване на насилието, предоставяне на временен подслон за потребителите, консултиране. Услугите са насочени към пълнолетни лица, в кризисна ситуация в следствие на преживяно домашно насилие , както и спрямо деца в риск, по смисъла на Закона за закрила на детето.Кризисният център осигурява условия и сигурна среда за преодоляване ситуацията на криза, духовно, физическо и социално развитие.

**Отделните дейности, които ще бъдат предлагани посредством конкретната социална услуга са легално дефинирани в Допълнителните разпоредби на ЗСУ:**

* "Информиране и консултиране" е дейност за изследване и разбиране заедно с лицето на проблеми и затруднения, които то среща за постигане на основните цели в неговия живот, и запознаване със и обмисляне на възможните решения и действия за преодоляването им.
* "Застъпничество" е дейност за подкрепа на лицето да защити и да отстоява своите права и потребности в рамките на налични правни и административни процедури;
* "Посредничество" е осъществяване на взаимодействие и координация между служител, осъществяващ дейности по предоставяне на социални услуги, със служител/служители от други услуги или от различни институции, организации и административни органи в интерес на заинтересовано лице, което има нужда от конкретна подкрепа за реализиране на своите права и потребности;
* „Терапия“ е съвкупност от различни дейности за развиване, възстановяване, поддържане или подобряване на социални умения, умения за самообслужване, комуникация, разрешаване на емоционални конфликти, овладяване на поведението, понижаване на тревожността, подобряване на самооценката, възможностите за труд и други, както и социализиращи дейности за лица във висок риск от социално изключване.
* „Обучение за придобиване на умения“ – е дейност, която се осъществява в специализирана среда или мобилно, за подготовка на деца и пълнолетни лица за придобиване на умения за самостоятелност, независим живот, самостоятелно справяне с проблеми и затруднения, както и умения за грижа и подкрепа за деца и за зависими от грижа членове на семейството.
* „Осигуряване на подслон“ е осигуряване временно настаняване в безопасна среда на лица в кризисна ситуация и на лица, пострадали от домашно насилие, и лица - жертви на трафик.

**Услугата функционира при спазване на следните принципи:**

* Зачитане на човешкото достойнство, свободата на личния избор и независимостта;
* Зачитане правото на лицата на изразяване на мнение и изслушване, и гарантиране на активното им участие при вземане на решения;
* Доброволност при ползване на услугите
* Прилагане на индивидуален подход при предоставяне на дейностите за подкрепа;
* Уважение към различията.
* Подпомагане на рисковата група за включването й в социалната среда;
* Поверителност;
* Работа в екип и междуинституционално сътрудничество.

В „Кризисен център“ с приоритетно настаняване на жени, пострадали от домашно насилие се предоставят следните дейности: настаняване, кризисна интервенция, храна, овластяване и социално застъпничество, посредничество за ползване на правна помощ.

* Кризисната интервенция предполага следните дейности:
* Изграждане на план за сигурност
* Оценка на риска за здравето и живота на клиента /и децата му
* Работа за преодоляване на актуалната ситуация на насилие
* Идентифициране на нуждите на потребителите и наличните ресурси за справяне
* Информиране на ползвателите за възможностите за закрила, които законодателството предоставя и насочване към подходящи служби и институции за започване на процедури
* Консултиране на близки на пострадалите
* Подкрепа за излизане от ситуацията
* Подкрепа при започване на процедури по Закона за защита от домашното насилие

Други услуги и дейности, предоставяни в „Кризисен център“ с приоритетно настаняване на жени, пострадали от домашно насилие са:

* Изготвяне на индивидуалната оценка на потребностите и на индивидуалния план за подкрепа.
* Задоволяване на основните потребности на всеки потребител – осигуряване на подслон, храна, облекло и хигиенни материали
* Подпомагане на достъпа до здравни грижи
* Индивидуална и групова работа за психологическа и др. подкрепа на всеки потребител
* Организиране на свободното време на всяко дете, заедно с придружаващия го родител, с цел подпомагане интегрирането му в детската общност, активно включване в цялостния живот на Кризисния център и създаване на условия за изява на индивидуалните му способности;
* Индивидуална подкрепа в образователния процес на всяко дете.